**Veșnicie și inele**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna asta adormită

Leagănă norii de smirnă

Cu aripa rotunjită

Și cu vântul de lumină.

Albastre stele curg din cer

Prăvălind minuni de seară

Spre al nemuririi ungher

Iscălind noaptea cu ceară.

Sărutând glezna cu cheia

Ochiul tău îmi țipă-n oase

Că doar eu rămân scânteia

Care stie să te coase.

Toamna strânge ușor din lumi

Vise cu gene lungite,

Veșnicia e tot ce-aduni

În inele împletite.